১৩ হাজার কোটি টাকা তছরুপ করে ফেরার হয়ে জাতীয় শিরোনামেই ছিলেন তিনি। এবার ঠাঁই হলো আন্তর্জাতিক শিরোনামে, কেননা তার জালিয়াতির জেরে বিয়েই ভেঙে গেল এক দম্পতির!
নীরবের সঙ্গে বহুদিনের সম্পর্ক কানাডা নিবাসী ব্যবসায়ী পল আলফানসোর। পল নীরব মোদির সঙ্গে দেখা করেন ২০১২ সালে। তার পরে তাঁকে নিয়েই বান্ধবী মিলাবুর সঙ্গে দেখা করতে যান।
 

এই বিষয়ে অন্যান্য খবর

নীরব মোদীরা আর পার পাবেন না, মোদী সরকারের কড়া আইনে কী কী সাজা


এই ব্যক্তিগত বন্ধুতার জেরেই এই বছর এপ্রিলে নিজেদের বিয়ের আংটি নীরবের সংস্থাতেই অর্ডার করেন। আলফানসোর নিজের আংটির জন্য দিয়েছিলন ৭৩ লক্ষ ৯৫ হাজার টাকা। অন্য দিকে মিলাবুর আংটির দাম হিসেবে তিনি দেন ৫৯ লক্ষ ১৫ হাজার টাকা।
যথাসময়ে আসে আংটি দু’টি। বার বার চাওয়া সত্ত্বেও আসেনি সার্টিফিকেটটি। সন্দেহ হওয়ায় আংটি দুটি পরীক্ষা করেন মিলাবু। তার পরই সামনে আসে আসল সত্যিটা। দেখা যায় দুটি আংটিই জাল। 
কথা কাটাকাটি শুরু হয় আলফানসো এবং মিলাবুর মধ্যে। একে অন্যেকে দোষারোপ, পালটা দোষারোপের শেষে দু’জনেই বিচ্ছিন্ন হওয়ার সিদ্ধান্ত নেন।
আলফানসো ‌ক্যালিফোর্নিয়া কোর্টে নীরবের বিরুদ্ধে ৩০ কোটি ৬৬ লক্ষ টাকা ক্ষতিপূরণ চেয়ে মামলা করেছেন।